Yuval Ne’eman

Yuval Ne'eman (født 14. mai 1925, død 26. april 2006) var en israelsk fysiker, militærforsker og politiker.

Han ble først utdannet som maskiningeniør, og var oberst i den israelske etterretningstjenesten fra 1955 til 1957. Ne'eman var militærattaché i London fra 1958 til 1960 og studerte deretter elementærpartikkelfysikk.

En av hans største bedrifter i fysikken var hans oppdagelse i 1961 av klassifiseringen av hadroner ved hjelp av SU(3) arom, nå kalt oktettmodellen, som beskriver symmetriegenskapene til elementærpartiklene. Denne teorien ble også uavhengig foreslått av Murray Gell-Mann. Denne SU(3)-symmetrien la grunnlaget for kvarkmodellen, forslått av Gell-Mann og George Zweig i 1964 (uavhengig av hverandre).

I 1962 ble han professor ved universitetet i Tel Aviv og fra 1961 til 1963 var han vitenskapelig direktør ved laboratoriene for kjernefysisk energi i Rehovoth. I 1968 ble han også professor ved University of Texas i USA.

Referanser

Eksterne lenker 
 
 Yuval Neeman hos knesset.gov
 Jerusalem Post obituary
 Yuval Ne'eman's papers in SPIRES database
 Jewish Physicists list

Israelske fysikere
Israelske offiserer
Kjernefysikere
Medlemmer av Knesset
Medlemmer av United States National Academy of Sciences
Personer fra Tel Aviv